钦定古今图书集成/理学汇编/学行典/第257卷 > 朱子大全集 > 壶丘子林
## 钦定古今图书集成/理学汇编/学行典/第257卷 > 朱子大全集 > 壶丘子林

按《高士传》：壶丘子林者，郑人也，道德甚优，列御寇师
事之。初，御寇好游，壶丘子曰：“御寇好游，游何所好？”列
子曰：“游之乐所玩无故。人之游也，观其所见，我之游
也，观其所变。”壶丘子曰：“御寇之游，固与人同，而曰固
与人异，凡所见亦恒见其变，玩彼物之无物，不知我
亦无故，务外游不知务内观。外游者求备于物，内观
者取足于身。取足于身，游之至也；求备于物，游之不
至也。”于是列子自以为不知游，将终身不出。居郑圃
四十年，人无识者。